text: কোন্নগর ভারতের পশ্চিমবঙ্গ রাজ্যের হুগলী জেলার একটি শহর ও পৌরসভা এলাকা। কোন্নগর ডিরোজিওর 'নব্যবঙ্গ'র অন্যতম সদস্য মহাত্মা শিবচন্দ্র দেবের জন্মস্থান। শিবচন্দ্র দেবকে কোন্নগরের রূপকার তথা জনক ও বলা চলে। শহরের গঠনে তার অবদান সর্বাধিক। শতাব্দী প্রাচীন কোন্নগর উচ্চবিদ্যালয়,বালিকা বিদ্যালয়,পাবলিক লাইব্রেরি অথবা রেলস্টেশন সবার পেছনেই তার অবদান। এই পাঁচশো বাছরেরও প্রাচীন শহর শ্রী অরবিন্দের পৌতৃক ভিটেও বটে। গুরুদেব রবীন্দ্রনাথ তার পিতা মহর্ষি দেবেন্দ্রনাথের সাথে এখানে এসেছিলেন উনিশ বছর বয়সে।তাছাড়া ছোট্টবেলায় কোলকাতায় কলেরার প্রকোপ দেখা দিলেও ছোট্ট রবিকে এই শহরে আনা হয়েছিল।তখন অবশ্য এ শহর সামান্য গ্রামই ছিল এবং কল্পনাপ্রবণ কবিকে মুগ্ধ করেছিল।তাছাড়া বিখ্যাত লেখক শিব্রাম চক্রবর্তিও এখানে কিছু বছর ছিলেন।
  
  ভৌগোলিক উপাত্ত/অবস্হান 
  শহরটির অবস্থানের অক্ষাংশ ও দ্রাঘিমাংশ হল । সমূদ্র সমতল হতে এর গড় উচ্চতা হল ১৪ মিটার (৪৫ ফুট)।
  
  কোন্নগরের অক্ষাংশ ২২.৭০০৪৭৪, এবং দ্রাঘিমাংশ হল ৮৮.৩১৯০৬৯। কোন্নগর ২২ ° ৪২ '১.৭০৬৪' 'উত্তর এবং ৮৮ ° ১৯' ৮.৬৪৮৪ '' পূর্ব জিপিএস স্থানাঙ্কের সাথে রয়েছে। 
  
  শহরটি হাওড়া-ব্যান্ডেল অথবা হাওড়া-বর্ধমান শাখার স্টেশন রিষড়া এবং শ্রীরামপুরের মাঝে অবস্হিত। গঙ্গা তথা হুগলী নদীর পশ্চিম পার্শ্বে এবং সোদপুর শহরের বিপরীত দিকে এর অবস্হান।
  
  জনসংখ্যার উপাত্ত 
  ভারতের ২০১১ সালের আদম শুমারি অনুসারে কোন্নগর শহরের সর্বমোট জনসংখ্যা হল ৭৬, ১৭২ যার মধ্যে পুরুষ ৩৮, ৬৫৩ জন (৫২%) এবং নারী ৩৭, ৫১৯ জন (৪৮%) । লিঙ্গানুপাত ভেদে মহিলা ৯৭১ যা রাজ্যের অনুপাত ৯৫০ র চেয়ে বেশি এবং লিঙ্গানুপাত ভেদে শিশু ৯৪৬ যা রাজ্যের অনুপাত ৯৫৬ র চেয়ে কম। ১৯ টি ওয়ার্ড সম্বলিত এই পৌরশহরে কম-বেশি ১৯,৭৯৬ টি আবাসগৃহ রয়েছে। 
  এই শহরের জনসংখ্যার ৮% হল ০-৬ বছর বয়সী ৫৮১৫ সংখ্যক শিশু।
  
  শিক্ষার হার 
  এখানে স্বাক্ষরতার হার ৯০.৮৪%। পুরুষদের মধ্যে স্বাক্ষরতার হার ৯৩.৫৯% এবং নারীদের মধ্যে এই হার ৮৮.০১%। পশ্চিমবঙ্গ রাজ্যের গড় স্বাক্ষরতার হার ৭৬.২৬%। তার চাইতে কোন্নগর এর স্বাক্ষরতার হার বেশি।
  
  বিখ্যাত ব্যক্তিবর্গ 
  ১৯৫২ সালের ভাষা শহীদ শফিউর রহমান
   ভারতীয় ভূতত্ত্ববিদ শশীভূষণ চ্যাটার্জী
   সংগীত শিল্পী জগমোহন
  
  তথ্যসূত্র 
  
  বিষয়শ্রেণী:পশ্চিমবঙ্গের শহর
  বিষয়শ্রেণী:হুগলী জেলার শহর
title: কোন্নগর, হুগলী